بو یازدا ۱۴ یاشینادک ۷ میندن چوخ قیز ائولهنیب
ایرانین ایستاتیستیکا مرکزینین یاییملادیغی بیر آراشدیرما راپورونا گؤره، ۱۳۹۹-جو ایلین یازیندا ایراندا ۱۴ یاشینادک ۷ میندن چوخ قیز ائولندی.
ایرانین ایستاتیستیکا مرکزینین “ایرانین سوسیال و کولتورل دورومو” آدلی یاییملادیغی بو مؤوسوملوک راپوردا ۱۰ ایله ۱۴ یاش آراسی قیزلارین ائولیلیکلرینین دقیق سایینی ۷۳۲۳ اولاراق آچیقلادی.
بیلگیلره گؤره، بو مدت عرضینده ۱۰ یاشینادک بیر قیز و ۱۵ یاشینادک بئش اوغلان ائولهنیب.
ایراندا ۱۴ یاشینادک قیزلارین ائولنمهسی قانونلا قاداغان دئییل و ایران مجلیسینده ائولیلیک یاشینین آرتیریلماسینا دایر قانون لاییحهسینین دفعهلرله قارشیسی آلینیب.
ایرانین ایستاتیستیکا مرکزینین اؤنجهکی ایللردهکی اوشاق نیکاحی فئنومئنینه دایر راپوروندا ۹۵-۹۸-جی ایللر آراسیندا ۱۴ یاشینادک تخمیناً ۱۳۰ مین قیزین ائوللیلیگینین قئیدیاتا آلیندیغی و ۱۵ یاشینادک ۱۰۰ نفردن چوخ اوغلانین ائولندیگی بیلدیریلیر.
ائولیلیک واملارینین میقدارینین آرتیریلماسی ایراندا ۱۴ یاشینادک قیزلارین ائولیلیگینین آرتماسینین سببلریندن بیریدیر.
azb_Arab azb_Arab azb_Arab azb_Arab azb_Arab azb_Arab azb_Arab